Obavijest maslinarima

09.08.2023. Splitsko-dalmatinska županija

Obavještavamo maslinare s područja Splitsko-dalmatinske županije da je započeo let **druge generacije** **maslinine muhe** (*Bactrocera oleae*) srednjim do jakim intenzitetom.

Oborine u prethodnim danima utjecale su na povoljni razvoj štetnika i na punjenje plodova koji su privlačni za polaganje jajašaca i razvoj ličinki.

Preporučujemo maslinarima pregled žutih ljepljivih ploča u masliniku te pregled plodova a **ovisno o stanju u masliniku** poduzimanje mjera zaštite.

U maslinicima u kojima se do sada redovito primjenjivala **kaolinska** **glina** i u kojima nema zaraze može se nastaviti s ovom vrstom zaštite.

P**rag štetnosti za tretiranje metodom mamaca** je ulov od dvije muhe/tjedno na običnoj žutoj ploči ili do 5% napadnutih plodova .

U tu svrhu se  može **nastaviti** koristiti gotovi pripravak pod nazivom **Success bait  ili kombinacija Buminala i insekticida** prskanjem samo dijelova krošnje ili samo pojedinih grana i to u pravilu koje su manje rodne. Ova metoda daje zadovoljavajuće rezultata **ako se primjeni na širem području** u izoliranim ili poluizoliranim maslinicima.

**U ekološkoj proizvodnji dozvoljena je primjena kaolinske gline i Success baita.**

**Kurativno tretiranje (cijelog nasada) je opravdano kada je zaraženo do 10 % plodova**.

Prema Fitosanitarnom informacijskom sustavu registrirani pripravci su na osnovi: - flupiradifuron -SIVANTO PRIME;

-deltametrin\*- DECIS 2,5 EC, DECIS 100 EC, SCATTO, ROTOR SUPER, POLECI PLUS, DEMETRINA 25 EC, DELTAGRI

**Napomena:\*Projektom istraživanja osjetljivosti maslinine muhe  (Bactrocera oleae) na insekticide tijekom 2018. i 2019. godine u jadranskom dijelu Hrvatske, pripravci na osnovi deltrametrina imaju dozvolu, ali nemaju učinkovitost u njenom suzbijanju (**[**https://rezistentnost-szb-hr**](https://rezistentnost-szb-hr/)).

***Pripravke upotrijebiti prema uputi proizvođača i u skladu s Fitosanitarnim informacijskim sustavom***[*http://fis.mps.hr/trazilicaszb/*](http://fis.mps.hr/trazilicaszb/) *.*

*Napominjemo, prema Zakonu o održivoj uporabi pesticida****(NN 46/2022)****propisano je da su svi profesionalni korisnici sredstava za zaštitu bilja dužni voditi evidenciju o zaštiti bilja i****čuvati je 3 godine kao i račune od kupljenih sredstava za zaštitu bilja i propisno zbrinuti ambalažu.***

*Silvija Marušić dipl.ing. agr.*

*e-mail:* [*silvija.marusic@mps.hr*](mailto:silvija.marusic@mps.hr)

*Žarko Kovačić dipl.ing.agr*

*e-mail:zarko.kovacic@mps.hr*